ЖОО-да ақылы оқимын деген түлектер тамызда өтетін ҰБТ-ға қатыса алады
DATE: 19:18, 22 Шілде 2022 | GMT +5
TITLE: ЖОО-да ақылы оқимын деген түлектер тамызда өтетін ҰБТ-ға қатыса алады
URL: https://kaz.inform.kz/news/zhoo-da-akyly-okimyn-degen-tulekter-tamyzda-otetin-ubt-ga-katysa-alady_a3958163/
META: DATE: 19:18, 22 Шілде 2022 | GMT +5
TOTAL WORDS: 164
AUTHOR(S):
TEXT: Ұлттық тестілеу орталығы бұл ҰБТ-ға кімдер қатыса алатынын жариялады. Олар:. - өз қалауымен жоода ақылы негізде оқығысы келетін орта білім ұйымдарының биылғы бітірушілері;. - жоода ақылы оқығысы келетін орта білім ұйымдарының өткен жылғы бітірушілері мен техникалық және кәсіптік немесе орта білімнен кейінгі білім ұйымдарының бітірушілері;. - жоода ақылы негізде оқимын дейтін шетелде білім алған Қазақстан азаматы емес ұлты қазақ адамдар;. - ЖОО-ға күндізгі оқу бөліміне ақылы негізде қабылданатын ҰБТ нәтижесі бойынша шекті балл алмаған, ҰБТ нәтижесі жойылған, бейінді пәндер комбинациясы сәйкес келмейтін ҰБТ нәтижесі бар тұлғалар;. - ЖОО-ға ақылы негізде шығармашылық дайындықты талап ететін білім бағдарламалары тобы бойынша білім алушы және басқа білім бағдарламалары тобына ауысуға ниет білдіргендер;. - ЖОО-ға ақылы негізде басқа білім бағдарламалары тобы бойынша білім алушы және «педагогикалық ғылымдар» саласы бойынша білім бағдарламалары тобына ауысуға ниет білдіргендер. Тестілеуге қатысу құны – 4 230 теңге. Тестіленушілер ҰБТ-ға тіркелу кезінде тестілеу өтетін ОРЫНДЫ, КҮНДІ және УАҚЫТТЫ өз еркімен таңдайды. Негізгі ҰБТ-ға қатысқан тест тапсырушылар тамыз айындағы ҰБТ-да басқа бейіндік пәндер комбинациясын таңдай алады
